ಧನಂಜಯ ರತ್ನನ್ ಪ್ರಪಂಚಕ್ಕೊಂದು ಹೊಸ ಎಂಟ್ರಿ ರೋಹಿತ್ ಪದಕಿ ನಿರ್ದೇಶನದಲ್ಲಿ ನಟ ಡಾಲಿ ಧನಂಜಯ ನಾಯಕರಾಗಿ ನಟಿಸಿರುವ ರತ್ನನ್ ಪ್ರಪಂಚ ಸಿನಿಮಾ ಆಗಲೇ ಶೂಟಿಂಗ್ನ ಕೊನೆಯ ಹಂತಕ್ಕೆ ತಲುಪಿದೆ. ಕೊನೆಯ ಹಂತಕ್ಕೆ ತಲುಪುತ್ತಿದ್ದಂತೇ, ಹೊಸ ಪಾತ್ರದ ಎಂಟ್ರಿಯಾಗಿದೆ. ಹೌದು.. ನಟ ಪ್ರಮೋದ್ ರತ್ನನ್ ಪ್ರಪಂಚ ಅಂಗಳಕ್ಕೆ ಕಾಲಿಟ್ಟಿದ್ದಾರೆ. ತಮ್ಮ ಪ್ರೀಮಿಯರ್ ಪದ್ಮಿನಿ ಸಿನಿಮಾದ ನಟನೆಯ ಮೂಲಕ ಅಭಿಮಾನಿಗಳನ್ನ ಸಂಪಾದಿಸಿರುವ ಪ್ರಮೋದ್, ರತ್ನನ್ ಪ್ರಪಂಚ ನಿರ್ದೇಶಕ ರೋಹಿತ್ ಪದಕಿಯನ್ನೂ ಇಂಪ್ರೆಸ್ ಮಾಡಿದ್ದಾರೆ. ಪ್ರಮೋದ್ ಈಗಾಗಲೇ ತಂಡ ಕೂಡಿಕೊಂಡಿದ್ದು, ಶೂಟಿಂಗ್ಗೂ ಮುನ್ನ ವರ್ಕ್ಶಾಪ್ನಲ್ಲಿ ತಮ್ಮನ್ನ ತೊಡಗಿಸಿಕೊಂಡಿದ್ದಾರೆ. ವಿಭಿನ್ನ ಶೈಲಿಯ ಭಾಷೆ, ಗತ್ತಿನಲ್ಲಿ ಪ್ರಮೋದ್ ಕಾಣಿಸಿಕೊಳ್ಳಲಿದ್ದಾರೆ. ಯೆಸ್.. ಉತ್ತರ ಕರ್ನಾಟಕದ ಹೈದನಾಗಿ ಕಾಣಿಸಿಕೊಳ್ಳಲಿದ್ದು, ಅದಕ್ಕಾಗಿ ಭಾಷೆ, ಶೈಲಿಯನ್ನ ಅಭ್ಯಾಸ ಮಾಡಿಕೊಳ್ತಿದ್ದಾರೆ. ಫೆಬ್ರವರಿ ಮೊದಲ ವಾರದವರೆಗೂ ರತ್ನನ್ ಪ್ರಪಂಚ ಶೂಟ್ ಹಾವೇರಿಯಲ್ಲಿ ನಡೆಯಲಿದ್ದು, ಈ ಚಿತ್ರೀಕರಣದಲ್ಲಿ ಪ್ರಮೋದ್ ಭಾಗಿಯಾಗಲಿದ್ದಾರೆ. ಈ ಚಿತ್ರೀಕರಣದೊಂದಿಗೆ ರತ್ನನ್ ಪ್ರಪಂಚ ಸಿನಿಮಾದ ಶೂಟಿಂಗ್ ಕಂಪ್ಲೀಟ್ ಆಗಲಿದ್ದು, ಒಂದಷ್ಟು ಪ್ಯಾಚ್ ವರ್ಕ್ ಕೆಲಸಗಳಷ್ಟೇ ಬಾಕಿ ಇರಲಿದೆ. ದಯವಿಟ್ಟು ಗಮನಿಸಿ ಸಿನಿಮಾದ ಮೂಲಕ ನಿರ್ದೇಶಕರಾಗಿ ಗುರುತಿಸಿಕೊಂಡ ರೋಹಿತ್ ಪದಕಿ ರತ್ನನ್ ಪ್ರಪಂಚ ಸಿನಿಮಾಗೆ ಆಯಕ್ಷನ್ ಕಟ್ ಹೇಳ್ತಿದ್ದು, ಕೆಆರ್ಜಿ ಸ್ಟೂಡಿಯೋಸ್ ಬ್ಯಾನರ್ನಡಿಯಲ್ಲಿ ಕಾರ್ತಿಕ್ ಗೌಡ ಹಾಗೂ ಯೋಗಿ ಬಂಡವಾಳ ಹೂಡ್ತಿದ್ದಾರೆ. ನಟ ಪ್ರಮೋದ್ ರತ್ನನ್ ಪ್ರಪಂಚ ಸಿನಿಮಾದ ಶೂಟಿಂಗ್ ನಂತರ ಬೆಂಗಳೂರಿಗೆ ಬಂದು ತಮ್ಮ ಹೊಸ ಸಿನಿಮಾ ಅಲಂಕಾರ್ ವಿದ್ಯಾರ್ಥಿ ಕಡೆ ಗಮನ ಹರಿಸಲಿದ್ದಾರೆ. ಇದರ ಜೊತೆಗೆ ಇಂಗ್ಲಿಷ್ ಮಂಜ ಸಿನಿಮಾದಲ್ಲೂ ಪ್ರಮೋದ್ ನಾಯಕನಾಗಿ ಕಾಣಿಸಿಕೊಳ್ಳಲಿದ್ದಾರೆ. Tags: daali dhananjaya karthik gowda pramod ratnan prapancha rohith padaki yogi